cyanic-selkie/wikianc huggingface dataset:
Helga Hjorth
Hun debuterte som skjønnlitterær forfatter med boka Fri vilje i 2017. Boka var en reaksjon på Vigdis Hjorths roman Arv og miljø, utgitt året før. Begge bokprosjektene ble presentert som romaner, og i begge bøkene er personenes navn fiktive. Bøkene ble imidlertid lest som og anmeldt som skildringer av søstrenes familie, der incest-påstander og et betent arveoppgjør står sentralt, - og begge bøkene solgte svært godt.
Autonomous Region in Muslim Mindanao
Autonomous Region in Muslim Mandanao (ARMM; Den autonome region i muslimsk Mindanao, tagalog: Rehiyong Awtonomo ng Muslim Mindanao, kan også kalles Muslimsk Mindanao) var en av Filippinenes regioner med 3 244 800 innbyggere (2006) på et areal på av 12 695 km². Den ble i 2019 erstattet av regionen Bangsamoro (offisielt Bangsamoro Autonomous Region in Muslim Mindanao, eller BARMM).
Regionen dekket et område av øya Mindanao og de nærliggende Suluøyene, og består av provinsene Basilan, Lanao del Sur, Maguindanao, Sulu og Tawi-Tawi. En kortlivet provins ved navn Shariff Kabunsuan (2006-2008) var også med i regionen. Cotabato City er sete for den regionale regjeringen, til tross for at selve byen inngår i regionen SOCCSKSARGEN.
Muslimsk Mindanao ble besluttet opprettet 1. august 1989 og offisielt lansert 6. november 1990 i Cotabato City.
Blant språk i regionen kan fremheves maguindanao, maranao, tausug, malayisk og arabisk.
Love’s Prisoner
Love's Prisoner er en amerikansk stumfilm fra 1919, regissert av John Francis Dillion.
Handling
En ung kvinne opplever en rekke økonomiske tilbakeslag, og dette får henne til å begå en rekke innbrudd. Hun blir også involvert i detektiven som blir satt til å etterforske disse innbruddene. Etter at hun har tilstått og betalt for sine forbrytelser, gifter denne kvinnen seg med detektiven.
Sérres
Sérres (gresk Σέρρες, eldre form Σέρραι, Sérrai; tyrkisk Serez eller Siroz; slavisk Серез, Serez, Сяр, Sjar eller Сер, Ser), tidligere også Serrae eller Serrhae, er en by og en kommune i Sentral-Makedonía i Hellas. Den ligger på en frodig slette om lag 25 km nordøst for Strymónas (Struma) og 60 km nordøst for Thessaloníki. Rodopifjella ligger nord og øst for byen. Byen er hovedsete i periferienheten med samme navn. I 2011 hadde byen vel 586nbsp;000 innbyggere.
Historie
Av romerne ble byen kalt Serrae eller Serrhae og det ble bygget en stor festning her under Østromerriket for å beskytte de nordlige grenser til riket og det strategiske viktige Rupelpasset inn i Bulgaria. Bulgarerne tok byen på 900-tallet, før den kom inn under Serbia i 1345 og ble hovedstad for keiseren, Stefan Dušan. Dušan var så fornøyd med den harde beleiringen av den tredje østromerske byen at han kronte seg selv «Keiser av serberne og grekerne». Etter ham døde riket hans ut i føydalt anarki og keiserinnen, Hellen fortsatte å styre Sérres-området fra 1356, men ble alt i 1365 jaget bort av despoten Jovan Uglješa Mrnjavčević, som dannet en liten, men mektig miniputtstat i Sérres. Etter 1371 og slaget ved Maritsa fikk østromerne tilbake kontrollen over Sérres og tvang serberne bort. Alt i 1383 erobret derimot osmanern byen. Tidlig på 1900-tallet oppsto det en anti-osmansk uro i byen, som førte til Ilinden-Preobrazjenije-opprøret i 1903. Den bulgarske hæren erobret Sérres under den andre balkankrigen i 1913, men ble tvunget bort igjen av greske styrker. Byen ble totalt ombygget etter at bulgarerne brente ned hele byen. Den ble okkupert av bulgarerne igjen under både den første og den andre verdenskrigen, og fikk flere skader. Etter krigen har de greske myndighetene utført planer som har utviklet økonomien til byen.
Økonomi
Sérres er senter i et jordbrukdistrikt og er et viktig handelssenter for tobakk, korn og husdyr. Etter subsidier fra staten ble området også et senter for produksjon av tekstiler og andre industriprodukter.
Administrativ inndeling
Fra 2011 omfatter kommunen Sérres også de tidligere kommunene Kapetán Mitroúsi, Levkónas, Skoutári, Áno Vrondoú og Oriní. De seks tidligere kommunene er nå kommunalenheter
Ved folketellingen i 2011 hadde kommunen 76 817 innbyggere, mens kommunalenheten Sérres hadde 61 025 og tettstedet med samme navn 58 287 innbyggere.
Byer og tettsteder
De største byene og tettstedene i kommunen er:
Sisimiut kommune
Sisimiut Kommune er en tidligere kommune på vestkysten av Grønland. Den gikk 1. januar 2009 sammen med Maniitsoq kommune til den nye Qeqqata kommune.
Historie
De eldste sporene av bosettinger i kommunen stammer fra saqqaqkulturen. Vestkysten av Grønland, og dermed Sisimiut, ble befolket i flere omganger, og også folk fra dorsetkulturen slo seg ned her. Disse var mer bofaste, og brukte sleder, men manglet fortsatt utviklede redskaper. Dette gjorde at de døde ut på 1400-tallet, da «den lille istiden» endret klimaet på Grønland. Den senere thulekulturen, forløperne til dagens inuitter, fantes også i dette området.
Den 1. januar 2009 ble Sisimiut og Maniitsoq kommuner slått sammen. De to kommunenes økonomiutvalg etablerte 2. juni 2005 et samarbeidsforum. 2.-4. mai 2006 avholdt kommunene et fellesmøte i Maniitsoq, der samarbeidsavtalen ble undertegnet. Både kommunestyrene og kommunaldirektørene deltok i delegasjonene som undertegnet avtalen. Navnet på den nye kommunen er Qeqqata.
Geografi og klima
Kommunen var på 36 000 km², og lå på polarsirkelen. Den grenset til Maniitsoq kommune i sør, Kangaatsiaq kommune i nord og Ammassalik kommune i øst. Området har arktisk klima, men Sisimiut by er den nordligste isfrie havnen på Grønland. Sisimiut er også Grønlands nest største by, etter hovedstaden Nuuk.
Cinderella
Cinderella er det engelske navnet på Askepott og kan vise til:
Pasay
Pasay (offisielt: City of Pasay; ) er en by på øya Luzon på Filippinene. Den ligger i Metro Manila og har 416 522 innbyggere (folketelling 2015).
Eurocontrol
Eurocontrol (Den europeiske organisasjon for luftfartssikkerhet) er en sivil-militær internasjonal organisasjon som arbeider for å fremme sikkerheten i europeisk luftfart, koordinere lufttrafikktjenesten i Europa og utvikle et integrert europeisk system for flykontrolltjeneste. 41 stater er medlem av Eurocontrol i tillegg er Israel og Marocco observatører.
Agonum versutum
Agonum versutum er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Utbredelse
Agonum versutum finnes i nesten hele Europa, men er noe sjeldnere helt i sørvest. Finnes i Norge.
Utseende
Agonum versutum er mellom 7-9 mm lang. Kroppen er ensfarget, i metallisk grønnlig eller bronsefarget. Dekkvingene har en fin mikroskopisk skulptur, bestående av tverrlinjer. Lengderillene er tydelige særlig bak ved spissen og mer diffuse foran. Rillenes mellomrom er noe opphøyde. Dekkvingene tredje rille-mellomrom (fra midten / sømmen) har tre børstepunkt, små fordypninger med ett stivt oppstående hår. Antennene er mørke, svarte, men de første leddene (rotleddene) er lysere brun-svart. Det fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Brystskjoldet er smalere enn skuldrene (frampartiet av dekkvingene) og har avrundede bakhjørner. Beina er ikke ensfarget, men har mørkere parti. Bakfotens første ledd (tars) er klart lengre enn sporen i spissen av leggen (tibia).
Levevis
Agonum versutum er vanligvis nattaktiv og lever som predator på andre dyr.
På grunn av dæ
På grunn av dæ er et musikkalbum med Jørn Hoel, utgitt i 2007. Albumet lå tre uker på VG-lista og endte med 22.-plass som beste plassering.
Knud Paslick
Knud Paslick til Rønnebæksholm (– før 1670) var en dansk militær- og adelsmann som virket i Norge.
Han nedstammet fra en pommersk adelslekt som sønn av Frederik Paslick til Rønnebæksholm og Magdalene Gabrielsdatter Akeleye til Bonderup. Han nevnes i 1643 som korporal, var i 1657 løytnant i kaptein Peder Billes kompani i Skånske Regiment, og i 1660 kapteinløytnant i Det Bergenhusiske Regiment.
Paslick giftet seg med den norske adelsdamen Olive Gerlofsdatter Nettlehorst til Ousgaard, datter av lensherre i Norge Gerlof Nettelhorst. De fikk flere barn.
Norgesmesterskapet i alpint 1987
Norgesmesterskapet i alpint 1987 var det norske mesterskapet i alpin skiidrett. Mesterskapet ble arrangert i Tromsø fra 25. februar til 1. mars.
Utfor
Sted: Tromsø
Storslalåm
Dato: 28. februar
Sted: Tromsø
Slalåm
Dato: 1. mars
Sted: Tromsø
Utfor
Dato: 26. februar
Australia under Vinter-OL 1972
Australia under Vinter-OL 1972. Fire mannlige sportsutøvere fra Australia deltok i alpint og hurtigløp på skøyter under Vinter-OL 1972 i Sapporo i Japan. Australia som deltok for sjuende gang i et vinter-OL vant ikke noen medaljer. Beste plassering var en attendeplass på 10 000 meter skøyter.
Orerønningen ungdomsskole
Orerønningen ungdomsskole er en ungdomsskole i Horten i Vestfold. Skolen er én av Horten kommunes tre ungdomsskoler, og har omtrent 260 elever. Skolen åpnet i 1974 og påbygget og renovert i 2002-2004.
Skolen har 3 eller 4 klasser på hvert trinn avhengig av kullenes størrelse. Elevene på Orerønningen kommer i all hovedsak fra barneskolene Fagerheim, Nordskogen og Lillås..
Skolen fikk ny kontoravdeling med personalrom og arbeidsplasser for lærerne, pluss ny avdeling for de praktiske fagene kunst & håndverk og heimkunnskap.
Orerønningen har en avdeling F som gir et helhetlig spesialpedagogisk tilbud til elever fra hele kommunen.
Trygve Kjensli
Trygve Kjensli (født 26. januar 1972) er en norsk fotballdommer som representerer Nesodden Idrettsforening. Kjensli begynte å dømme i 1988 og har vært dommer i Adeccoligaen siden 2007. Han debuterte som dommer i Tippeligaen 29. juni 2011 med kampen Fredrikstad - Haugesund.
Sagaen om forbundsfellene
Sagaen om forbundsfellene, tidligere Sambandsmennenes saga (norrønt Bandamanna saga) er en islendingesaga fra 1200-tallet. Historien foregår i Miðfjörður ca. 1050–1055 og handler om Oddr Ófeigsson og faren Ófeigr Skíðason. Sagaen er kort, og har blitt beskrevet som «eit av dei største kunstverka i den islandske sogelitteraturen», og som den eneste komedie blant sagaene.
Odd har vunnet mye rikdom, men står i fare for å miste denne gjennom juridiske renkespill, satt i scene av en gruppe på åtte høvdinger, som er tittelens «sambandsmenn». Odd berges to ganger av farens veltalenhet og lovkyndighet. «Hovuddelen i soga og det mest originale er hendingane på Alltinget, der Ófeigs fantastiske retorikk sigrar i dei mest vonlause situasjonar.» Ofeig gjør seg først til venns med hver enkelt av de åtte - med smiger og smisking, før han deretter spiller dem ut mot hverandre.
Sagaen er kjent fra håndskriftet Möðruvallabók fra ca 1340. Det er skrevet på 1200-tallet; en forkortet versjon er kjent fra 1400-tallet. Med sin satire over rettsvesenet har sagaen noen fellestrekk med Soga om Ølhette.
Verket er utgitt på riksmål i Sigrid Undsets oversettelse: Sambandsmændenes saga (1923), senere Sambandsmennenes saga. Den er oversatt til nynorsk som Soga um Ofeig den Sløge ved Gustav Indrebø (1920) og som Soga om sambandsmennene ved Hallvard Magerøy (1956, 1976). Magerøy tok også sin doktorgrad på verket. Siste norske utgave Sagaen om forbundsfellene ved Arnhild Mindrebø i fembindsverket Islendingesagaene, 2014.
Rustam Temirgalijev
Rustam Ilmirovitsj Temirgalijev (russisk: Рустам Ильмирович Темиргалиев, født 15. august 1976 i Ulan-Ude i Den russiske sovjetiske føderative sosialistrepublikk i Sovjetunionen) er en tatarsk/ukrainsk politiker som den 27. februar 2014 ble visestatsminister på Krim.
Yvonne Durant
Durant debuterte på Øvrevoll som 15-åring. Hun har totalt 354 Øvrevoll-seirer og ble Øvrevollchampion i 1993, 1994, 1995 og 1997. Durant var også aktiv på svenske Täby, og har andreplasser både fra norsk og svensk derby. Hun vant i 2008 og 2009, siste gang med egentrente Shade of Pale.
Durant la opprinnelig opp i 2011, og flyttet til Sør-Afrika med ektemannen, men gjorde comeback på toppnivå i Eyvind Lyches Minneløp i 2018.
Ariañy
Ariañy (katalansk: Ariany) er en by og kommune i det østlige Spania, på øya Mallorca i provinsen Balearene. Kommunen har 897 innbyggere (2021).
Collocaliini
Collocaliini (salanganer) er en tribus med fire slekter og 29 arter av fugler som hører hjemme i seilerfamilien, som er delt i de to underfamiliene Cypseloidinae (med to basale slekter) og Apodinae (med tre tribus og 17 slekter).
Artene karakteriseres av en strømlinjeformet kropp med svært lange og smale vinger. Artene har svært korte og ubrukelige lemmer, som kun er egnet til å holde seg fast med. Fjærdrakten er typisk kamuflasjefarget. Seilere tilhører gruppen med verdens beste flygere, og mange av artene kan holde seg på vingene i måneder i strekk. De både eter, sover og parer seg i luften, og lander kun for å legge egg. Maten består av flygende insekter, som fuglene fanger i flukt, ofte kloss ved vannflaten eller like over andre typer våtmarksområder. Vann er derfor et betydningsfullt element for artene.
Slekter
Listen med slekter følger HBW Alive. Norske navn på artene er i henhold til NOF, men navn i parentes er nødvendigvis ikke offisielle.
Bahá’u’lláh
Bahá'u'lláh (بهاءالله «Guds herlighet» på arabisk) (født 12. november 1817 i Teheran som Mírzá Husayn-'Alí (persisk: میرزا حسینعلی), død 29. mai 1892 i Akko, dagens Israel), var grunnleggeren av bahaireligionen.
Bahai er en av de yngste religionene, og regner sin opprinnelse til 21. april 1863, da Bahá'u'lláh kunngjorde sin misjon, bygget på visjoner som ham og forløperen Báb (1819–1850) hadde mottatt siden 1844. Begge hadde sjiamuslimsk bakgrunn, og bahaireligionen fremsto først som en kommentar til dette.
Hans livsløp
Han vokste opp i en overklassefamilie der hans stamtre kunne spores tilbake til Abraham gjennom dennes kone Keturah, [RB1 7] til Zoroaster [RB1 7] og til Yazdagird III, sassanid-imperiets siste konge,[BKG 11] og til Isai. [GSE, LOG nr. 1559] Noen kilder oppgir at han langs en annen linje nedstammet også fra Abraham og Sarah. [GSE, LOG nr. 1559] Hans mor var Khadíjih Khánum [BKG 13] og hans far Mírzá ‘Abbás-i-Núrí, kjent som Mírzá Buzurg [BKG 11, 12], som hadde en høy stilling som vesir for Imám-Virdi Mírzá, den tolvte sønn av sjah Fatḥ Alí.[BKG 12] Mírzá Buzurg ble senere utpekt som guvernør over Borujerd og Lorestan,[BKG 15] og etter hans død ble Ḥusayn-‘Alí etter datidens skikk tilbudt en regjeringspost av vesir Hajji Mirza Aqasi, men dette tilbudet avslo han. [BNE 60] Han viet seg heller til veldedighet og slik omsorg for de fattige at han ble kalt “de fattiges far”.[SB 15] Etter å ha blitt fortrolig med læren som ble forkynt av Báb og sluttet seg til den i en alder av 27 år, [BBD 39] ble han etter hvert kjent under navnet Bahá’u’lláh [GPB 49-50] og fremsto som en uredd talsmann for Bábs budskap, både før [BKG 39] og etter [BKG 124] at Báb ble henrettet i 1850. Et angrep på sjahen i 1852 ved et par av Bábs tilhengere [BKG 74] utløste en bølge av forfølgelse mot deres trosfeller. Også Bahá’u’lláh ble fengslet, selv om han ikke hadde hatt noe med udåden å gjøre. [BKG 74] I urolighetene knyttet til mistanken og fengslingen ble familiens hus plyndret og ødelagt, både i Teheran [BKG 102] og i landsbyen Takur, i Mázindarán. [DB 376] Etter fire måneder [ESW 20] ble han løslatt fra sitt underjordiske fangehull i desember 1852 [BBC 58], men ble samtidig pålagt å forlate landet innen en måned. [BKG 101] Han forlot da Persia og valgte å dra til Det osmanske rikes hovedstad Bagdad sammen med sin familie, 12. januar 1853. [BKG 102] Etter ytterligere press fra persisk side [GPB 193-195] besluttet de osmanske myndigheter at Bahá’u’lláh skulle dra til Konstantinopel. Dit kom han 16. august 1863, [N&N 20] og fire måneder senere ble han landsforvist til Edirne, [GPB 209, RB2 57] datidens Adrianopel. Han og hans følge ble tvunget til å reise midt på vinteren, i svært streng kulde [RB 61] og kom frem 12. desember 1863. [N&N 21] Bakvaskelse og renkespill fra Bahá’u’lláhs halvbror overfor persiske og osmanske myndighetspersoner [RB2 325-332, BKG 254] førte til at sultanen 26. juli 1868 besluttet å forvise Bahá’u’lláh, familien og noen trosfeller til Det osmanske rikes fjerneste avkrok, fengselsbyen Akká i datidens Palestina, [RB2 401-402] dit de kom med båt 31. august samme år. [RB2 411] Representanter for forskjellige land tilbød sin hjelp for å stoppe forvisningen, men Bahá’u’lláh ønsket ikke å benytte disse tilbudene. [BKG 255-256] Etter år med strengt fangenskap opplevde han imidlertid mildere livskår i områder utenfor byen og oppholdt seg der til sin død den 28. mai 1892. [BKG Kapittel 39: 362 osv.]
Hans kall fra Gud
Under fangenskapet i det underjordiske fangehullet hadde Bahá’u’lláh en opplevelse av at han ble kalt til sin livsoppgave av Gud, i et syn der Den himmelske jomfru talte til ham. Selv beskriver han denne hendelsen slik: «Mens jeg var ombølget av trengsler, hørte jeg en overmåte vidunderlig, en overmåte sødmefylt stemme kalle over mitt hode. Da jeg vendte mitt ansikt, skuet jeg en jomfru - legemliggjørelsen av ihukommelsen av min Herres navn - svevende i luften foran meg. Så frydefull var hun i selve sin sjel, at hennes åsyn strålte ved Guds velbehags pryd og hennes kinn glødet av den overmåte barmhjertiges skinnende klarhet. Mellom jord og himmel oppløftet hun et rop som betok menneskenes hjerter og sinn. Til både mitt indre og ytre vesen bragte hun tidender som frydet min sjel og Guds ærede tjeneres sjeler. Med fingeren pekende mot mitt hode henvendte hun seg til alle som er i himmel og alle som er på jord, og sa: “Ved Gud! Dette er verdenenes Høyst-elskede, og dog forstår dere ikke. Dette er Guds Skjønnhet blant dere og hans herredømmes kraft innen i dere, om dere bare kunne forstå. Dette er Guds Mysterium og hans Skatt, Guds Sak og hans herlighet for alle som befinner seg i åpenbaringens og skapningens riker, om dere skulle være av dem som fatter.”» [GPB 101-102]
Hans forkynnelse
Mot slutten av oppholdet i Bagdad sa Bahá’u’lláh til noen av sine nærmeste at han var den som ulike gudsåpenbarere gjennom tidene hadde lovet skulle komme. [GPB 199, 125] Den offentlige kunngjøringen av dette skjedde imidlertid mye senere, under hans opphold i Adrianopel. [GPB 199] Dette livskallet formidlet han til flere av datidens mektigste herskere gjennom skriftlige henvendelser. Slike brev ble stilet til dronning Victoria [PoB 31-33], keiser Wilhelm I [PoB 36-39], Napoleon III [PoB 15-17], tsar Alexander II [PoB 24-27], keiser Franz Josef [PoB 40-43] og pave Pius IX [PoB 81-83], med advarsler mot krig og sosiale tragedier og oppfordringer til fred, rettferdighet, nedrustning og internasjonalt samarbeid.
Hans skrifter
Hans budskap til hele menneskeheten ble gitt gjennom skrifter av ulikt omfang på arabisk og persisk, og hans anslagsvis 15000 skrifter ville utgjøre rundt hundre bind om de presenteres samlet. [NT] På norsk foreligger blant annet “Kitáb-i-Aqdas” (lover og formaninger), “Bahá’u’lláhs Tavler” (16 vektige skrifter), “Glimt fra Bahá’u’lláhs skrifter” (om Guds natur, livets hensikt og menneskets lodd), “De skjulte ord” (sannheter og formaninger fyndig formulert) og “Minnedager” (tekster knyttet til troens merkedager). Kortere og lengre utdrag fra en rekke av Bahá’u’lláhs tekster er blant annet å finne i “Bahá’í bønner”, “Ord til ettertanke”, “Bahá’í-troens skrifter” og “Bahá’u’lláh og den nye tid”. På dansk foreligger ”De syv dale og De fire dale”, “Guddommelige gåders perler” (begge om sjelens mystiske vei til Gud) og “Vishedens Bog Kitáb-i-Iqán”, der oppfyllelsen av profetier er et viktig tema.
Hans lære
Bahá’u’lláhs skrifter betrakter Gud som skaperverkets opphav – han er “den Konge ved hvis bydende ord hele skaperverket er blitt frembragt” [BB 204]. Religionen hevdes å gjennomgå en periodisk fornyelse ved tilsynekomsten av Guds manifestasjoner, med omtrent tusen års mellomrom: “Omtrent hvert tusende år vil denne stad igjen bli fornyet og prydet. … Denne stad er intet annet enn Guds ord, som åpenbart i enhver tidsalder og religionsordning.” [GL 339] Disse gudsmanifestasjoner beskrives som mennesker som er valgt ved guddommelig inngripen: “Jeg var bare et menneske som alle andre, i søvn på mitt leie, da se – den overmåte herliges briser strøk hen over meg og gav meg kunnskap om alt som har vært. Dette er ikke en ting fra meg, men fra en som er allmektig og allvitende.” [BH 53] De anses å formidle læresetninger som utgjør kjernen i verdens store religioner, til forskjell fra sekundære, tidsbestemte bestemmelser knyttet til den enkelte religionsordning: “Disse prinsipper og lover, disse solid grunnfestede og mektige systemer, er utgått fra én kilde og er strålene fra ett lys. At de avviker fra hverandre, bør tilskrives de varierende behov i de tidsaldre da de ble forkynt.” [GL 359] Bahá’u’lláhs lære avviker fra tidligere religionsordninger blant annet ved å understreke at menneskeheten er én på tvers av ulik hudfarge og kultur, at begge kjønn har krav på de samme rettigheter, at skolegang er obligatorisk for alle barn, og at ekstrem rikdom og fattigdom må begrenses. [BNE 440-441] Bahá'íer tror at Bahá'u'lláhs åpenbaring har satt i gang en prosess som vil føre til at verdens nasjoner en gang vil bli forenet. [UBV 17] Hans lære peker i den sammenheng på behovet for et internasjonalt hjelpespråk, for et internasjonalt system for mynt, mål og vekt [UBV 122] og for en verdensdomstol som kan avgjøre konflikter mellom nasjonene. [UBV 17] På det personlige plan fremheves betydningen av samspillet mellom det åndelige og det praktiske liv: “Den ene sanne Guds formål med å åpenbare seg for menneskene - opphøyet være hans herlighet - er å avdekke de edelstener som ligger skjult i deres sanne og innerste selvs grube.” [GL 359] “Hjørnestenen i Guds religion er å tilegne seg de guddommelige egenskaper og å ha del i hans mangfoldige gaver. Hovedhensikten med tro er å foredle menneskets innerste vesen med nådesutgytelsene ovenfra. … For i denne hellige religionsordning, kronen på forgangne tiders og tidsaldres verk, består sann tro ikke bare i å anerkjenne Guds enhet, men i å leve et liv som fremviser alle de fullkommenheter og dyder som en slik tro innebærer.” [OE 186-187]
Av Bahá'u'lláh: ''De skjulte ord; De syv daler; Kitab-i-Iqan; Kitab-i-Aqdas
Walk the Line
Walk the Line er en biografisk film om livet til countryartisten Johnny Cash, som fokuserer på det tidlige livet hans og kjærligheten til June Carter. Tittelen er hentet fra sangen «I Walk the Line», en av Cashs største hiter.
Filmen er regissert av James Mangold, og hadde verdenspremiere under Filmfestivalen i Telluride 4. september 2005. I Norge ble den første gang vist under Oslo Internasjonale Filmfestival 21. november.
Skuespillerne måtte synge sangene selv, og det er gitt ut et filmmusikkalbum: Walk the Line.
Rollen til Waylon Jennings spilles av hans og Jessi Colters sønn Shooter Jennings.
Sammendrag
I 1968, når et publikum av innsatte ved Folsom State Prison venter på at Johnny Cash skal komme til scenen, står Johnny bak scenen i nærheten av en gammel bordsirkelsag - noe som minner ham om hans tidligere liv. Handlingen hopper deretter tilbake til 1944, når den 12 år gamle JR vokser opp på en gård i Arkansas sammen med sin bror Jack, deres far Ray og mor Carrie. Ray er veldig streng mot sønnene sine, men er veldig glad i Jack som ønsker å arbeide som predikant når han blir voksen. Jack blir drept i en ulykke når JR er på fisketur. En bitter Ray beskylder JR for Jacks død og sier at djevelen "tok feil sønn"
Bandet spiller på ett show i Louisiana, sammen med andre stjerner som Elvis Presley, Carl Perkins og Jerry Lee Lewis. Johnny møter June Carter, og blir forelsket i henne. Johnny's berømmelse vokser, og han begynner å misbruke narkotika og alkohol. Vivian er sint på hans fravær i familien deres. En turne er en suksess, men Vivian er stadig mer kritisk til Junes innflytelse. Johnny og June har en forestilling i Las Vegas, og de begynner å ha sex. Johnny reiser senere til Mexico for å skaffe seg mer narkotika, men blir arrestert. Vivian er lei av stoff-misbruket hans, at han sjeldent er hjemme hos familien deres, og at han er utro mot henne. Ekteskapet deres går i oppløsning, Vivian tar barna deres, og forlater ham. De skilles, og Johnny flytter til Nashville i 1966.
Johnny kjøper et stort hus nær en innsjø i Hendersonville. Han inviterer familien sin til høsttakkefest. Men Ray og en beruset Johnny har en bitter krangel i løpet av måltidet. Johnny oppdager at en god del av fan-posten hans kommer fra innsatte i fengsel. Han ønsker en live-opptreden inne i Folsom Fengsel. Konserten er en stor suksess hvor han fremfører "Ring of Fire" på scenen. Han frir også til June på scenen, og hun samtykker i å gifte seg med ham. June aksepterer forslaget, og de deler en lidenskapelig omfavnelse på scenen. I årene etterpå fortsetter de å synge og spille inn musikk, og de turnerer verden rundt i mange år.
Belgia under Vinter-OL 1972
Belgia under Vinter-OL 1972. Én mannlig sportsutøver fra Belgia deltok i alpint under Vinter-OL 1972 i Sapporo i Japan. Belgia vant ingen medaljer, beste plassering var en 25.-plass i slalåm for menn.
Magne Tøsse
Magne Tøsse (født 9. september 1961) er en norsk fotballassistentdommer som representerer Stordal Idrettslag. Han har vært assistentdommer siden 1988, han har vært assistentdommer i Tippeligaen siden 1995 og han var FIFA-assistentdommer fra 2001 til 2006.
Ekeberg skole
Ekeberg skole har flere betydninger:
Geoff Huegill
Geoff Huegill (født 4. mars 1979) er en australske svømmer.
Han representerte Australia under Sommer-OL 2004 i Athen, der han ble nummer 8 på 100 meter butterfly. Han tok bronse på samme distanse under Sommer-OL 2000, der han også tok bronse på medleystafetten.
Eldar Heide
Eldar Heide (født 1966 i USA) er en norsk filolog. Han har magistergrad i norrøn filolog. Heide tok i 2006 doktorgraden (dr.art.) ved Universitetet i Bergen med avhandlingen Gand, seid og åndevind. Heide er professor i norsk ved Høgskulen på Vestlandet.
Han var sekretær for Statens namnekonsulenter for norske stedsnavn i Nord-Norge (nå Stedsnavntjenesten) 1998-2002 og sitter i Klagenemnda for stedsnavnsaker fra mai 2020.
I september 2022 startet Heide podkasten Tru og meining i gammal tid.
Det syttende Fantomet
Det syttende Fantomet (født 1852, død 1889) var i tegneserien Fantomet den syttende personen som svor Hodeskalleeden. Han hadde en tvillingsøster, Julie Walker (født 1852, død ?) som ved flere anledninger vikarierte for sin bror i rollen som Fantomet. Det syttende Fantomet sverget Hodeskalleeden i 1869. Han møtte samme år piratdronningen Kate Sommerset og fikk barn med henne. Det syttende Fantomet giftet seg med kvekeren Mary Stillwell i 1871 og ble i den anledning det andre Fantom som ikke giftet seg ved Hodeskallegrotten. Paret fikk samme år en sønn, Kit, som senere skulle bli det attende Fantomet.
Ekeberg skole (Holmestrand)
Ekeberg skole er en barneskole i Holmestrand kommune i Vestfold. Skolen har i 2018/2019 omtrent 360 elever. Skolen ligger to kilometer vest for sentrum, på platået over Holmestrandsfjellet inntil Fylkesvei 315.
Skolen har vært utvidet i flere omganger på grunn av generell befolkningsvekst og nedleggelse av Gausetangen skole i Holmestrand sentrum i 2011. På grunn av det siste går nå alle barn som bor «under fjellet» på Ekeberg skole. Siste utvidelse var ved skolestart i 2015, da skolen fikk ny flerbrukshall med tilhørende garderobeanlegg og utstyrslager. Den nyeste og eldre delen forbindes av en gangbro fra biblioteket, der arealet under er en gangvei mellom to lekeområder. Flerbruksallen tilsvarer to gymsaler (20 x 36 m), har uttrekkbar tribuner, og er tilrettelagt for tennis, turn, basket og volleyball.
I 2014 ble SFO-delen nærmest hovedinngangen til skoleområdet opprustet og fikk et nytt tilbygg.
The Loves of Letty
The Loves of Letty er en amerikansk stumfilm fra 1919, regissert av Frank Lloyd.
Handling
Letty Shell, en kontorist ved et megler-kontor i London, synes ikke at hun har nok fine klær og alt for lav sosial posisjon i samfunnet. Hun blir forelsket i Nevill Letchmere, en ungkar og ledigganger fra en bedre familie. Men den langt mer velstående sjefen hennes, Bernard Mandeville, ønsker også å gifte seg med Letty. Han advarer Letchmere om å hold deg unna henne, og Letchmere innrømmer at han allerede er gift med en annen kvinne. Skuffet godtar Letty ekteeskapsforslag fra Mandeville. Men etter at hun legger merke til Mandevilles oppførsel ved en restaurant, vender hun snart tilbake til Letchmere. Men kort tid etter at hun blir hans elskerinne, oppdager hun at de egentlig ikke passer særlig god sammen. Letty slår seg deretter sammen med Richard Perry, en fattig fotograf.
Jana Noskova
Jana Noskova (russisk: Яна Сергеевна Носкова; født 2. februar 1994 i Moskva) er en russisk bordtennisspiller. Hun representerte landet sitt under Sommer-OL 2012 i London, der hun ble utslått i første runde.
Under Sommer-OL 2020 i Tokyo som ble arrangert i 2021, ble hun utslått i andre runde i singel.
The Fox and the Hound (andre betydninger)
The Fox and the Hound har flere betydninger:
1939
1939 (MCMXXXIX) i den gregorianske kalenderen var et år uten skuddag som begynte på en søndag.
Herreløse
Herreløse er en undergrunns hiphop-gruppe fra Oslo. Gruppa besto opprinnelig av Frosk, MisterK, KverulAnton og Atilla Apati. Etter at Frosk trakk seg i 2011 har de vært en trio. Etter en rekke singler og mixtapes, ga de ut debutalbumet Kall det hva du vil i 2014. De fulgte deretter tett opp med Store Hoder EP i desember samme år. I mai 2015 slapp de samlingen "Lost Tapes (2004–2014)" og singelen "Ser det på meg".
Historie
I 2005 ga de også ut gratisalbumet La Vida Loka.
Gruppa deltok på Musikkens Dag i Oslo og Oslo Music Week i 2007, og har siden deltatt på Musikkens dag flere år. De har spilt konserter i byer som Hamar, Lillehammer, Stavanger, Trondheim, Tromsø, men har hatt flest opptredener i Oslo og omegn. De har spilt på scener som Rockefeller på Knirckefritt-arrangementene i 2012 og 2013, Blå, Fabrikken med Tungtvann i 2007, Momarken i 2011. I 2014 spilte de for utsolgt publikum på John Dee på releasen av Kall Det Hva Du Vil, og fylte storsalen i Rockefeller to måneder etter på natt til 1. mai.
I 2008 ble det laget en musikkvideo med dem, Herreløse – Rundt og rundt, som vant pris under kortfilmfestivalen i Grimstad.
I 2010 ble gruppa artister under Knirckefritt management og plateselskap og ga ut singelen «Gratulerer med da'n», som det også ble filmet musikkvideo av samme år.
I 2011 ga de ut en gratis mixtape ved navn «Skjeletter fra Skapet», senere samme år gav de ut singelen «Svelg en kamel» og spilte på God morgen Norge på TV2.
I 2012 kom den OnklP-gjestede låta «Dårlige Vaner», basert på Jokke med Tourettes «Billig Lykke» fra albumet med samme navn.
I 2013 trakk de seg fra Knirckefritt og startet et eget plateselskap, "Herreløse Skiver", og via dette slapp de singelen «Narkotika» i 2014, akkompagnert av en musikkvideo regissert av Eivind Landsvik.
Den 22. februar 2014 så kom debutallbumet Kall det hva du vil ut og debuterte på 12.-plass på VG-lista topp 40. Albumet fikk gode tilbakemeldinger med anmeldelser i bl.a. Dagbladet, VG, Dagsavisen og Nordlys.
Den 17. mai 2015 kom samlingen Herreløse - Lost Tapes (2004–2014) ut, og tre dager etter slapp de den nye singelen "Ser det på meg". Sistnevnte singel ble også sluppet med en musikkvideo regissert av Alexander Halvorsen, mannen bak KLISH sin hitsingel "Hangups" i 2014.
Jalousie (Tango Tzigane)
«Jalousie (Tango Tzigane)» er en komposisjon av den danske komponisten, Jacob Gade. Den ble skrevet i 1925 og ble snart populær over hele verden.
Bakgrunn
Stykket ble komponiert på Tibirke Mølle, hvor Gade hadde en feriebolig. Den ble først fremført av et 24-manns orkester på den betydningsfulle kinoen, Palads Theatre, i København, og dirigert av Gade 14. september 1925.
Gade var hoveddirigent for kinoorkesteret på den tiden. Melodien ble brukt som en del av akkompagnementet under den danske premieren av stumfilmen, Don Q, Zorros sønn (Don Q, Son of Zorro).
Publisering
Melodien ble publisert i 1925 av Gade og Warny i Danmark, så det påfølgende år i New York og Paris. Radiosendinger og bruken av den i filmer i 1930-årene spredte stykkets popularitet. I 1938 ble den første innspillingen gjort av the Boston Pops Orchestra, dirigert av Arthur Fiedler for Victor. Mange andre innspillinger fulgte, ofte med forskjellige arrangementer, eller med sang.
Peter Kreuders orkester spilte den inn i Berlin 16. november 1937. «Jalousie» («Tango Tzigane») ble utgitt på 78-platene Telefunken A-2369 i Tyskland samt Telefunken T-8135 og Telefunken T-8219 i Norge.
Norsk versjon
Øistein Frantzen har skrevet en norsk tekst. Den norske tittelen er «Sjalusi».
Musikk
Verket består av to temaer: Det første, «et temperamentsfull tema i D-moll», etterfulgt av en «lyrisk seksjon i D-dur», som begge har en typisk tangorytme. Selv om det ble Gades mest populære og suksessfulle verk, skrev han flere tangoer, slik som «Romanesca, Tango» i 1933.
Geoidehøyde
Geoidehøyde er, innen geodesien, geoidens høyde over referanseellipsoiden. Noe forenklet sagt er dette høydeforskjellen mellom jordens faktiske form og en forenklet matematisk ellipsoide modell av jorden.
Ellipsoiden spesifisert i WGS84 gir en geoidehøyde som varierer mellom rundt −100 meter og +70 meter. I området rundt Oslofjorden er geoidehøyden rundt 40 meter.
I Norge varierer geoidehøyden fra +18 meter i Nord-Norge til +48 meter på Vestlandet.
Jakob Busk Jensen
Jakob Busk Jensen (født 12. september 1993) er en dansk fotballspiller som spiller for 1. FC Union Berlin.
Karriere som klubbspiller
Jensen startet karrieren i FC København, hvor han gikk gradene til han i forkant av 2012/2013-sesongen ble hentet til førstelaget. Jensen spilte sin første kamp i Superligaen 16. mai 2013, da laget møtte Randers FC. Jensen var høsten 2014 på utlån til AC Horsens. Fra 2015-sesongen har han vært på utlån i Sandefjord.
Karriere som landslagsspiller
Jensen har spilt mer enn 30 landskamper for aldersbestemte lag for Danmark.
Vendetermometer
Vendetermometer er et oseanografisk og limnologisk termometer for å foreta temperaturmålinger i dypet. I motsetning til vanlige analoge termometre, kan en lese av en temperaturmåling i ettertid. Termometret blir snudd opp ned (vendt) på den dybden en ønsker å måle temperaturen i, og temperaturen kan vises helt til termometret blir snudd tilbake. Instrumentet har vært viktig for forståelsen av havstrømmer og dynamikken i innsjøer, men er i dag erstattet av elektroniske instrumenter.
Prinsippet ble første gang beskrevet i 1878. Metoden var i aktivt bruk fram til 1990-tallet.
Den store klassefesten
Den store klassefesten er et norsk studiobasert underholdningsprogram med Dan Børge Akerø som gikk på NRK1 fra 2000 til 2009. Her skulle to kjendiser kjempe om å bli påspandert en klassefest. Faste humorinnslag var med komikerne Øystein Bache og Rune Gokstad. Programmet ble sendt som en del av NRKs lørdagsunderholdning.
Serien blir regnet som en av NRKs største suksesser på 2000-tallet. For eksempel hadde premieren av siste sesong 1,25 million seere. Programmet ble belønnet med prisen for beste underholdningsprogram under Gullruten 2002. I tillegg vant Akerø prisen som beste programleder under Gullruten 2001.
Jon-Willy Rydningen var kapellmester. Med seg hadde han Joakim Nordin på trommer, Rino Johanessen på bass og Bernt Rune Stray på gitar
Om programmet
Her skulle to kjendiser konkurrere om å blir påspandert en spektakulær klassefest. Den gamle klassen til hver av deltakerne var i studio og deltok i deler av konkurransen. De to gjestene konkurrerte i diverse leker, sporter og gøyale aktiviter – og avslutter med en Quiz i slutten av programmet for endelig å kåre en vinner. Gjensynet og konkurransene som de gamle kameratene utsatt for, avslørte historier fra den skoletid og viste hva som hadde skjedd siden de sluttet. Det kunne være alt fra hvem som har flest plomber, skilsmisser eller hunder, og til hvem som var best i forming eller håndarbeid.
Sesong 1 (2000)
(vårsesong)
Sesong 2 (2001)
(vårsesong)
Sesong 3 (2001)
(høstsesong)
Sesong 4 (2005)
(vårsesong)
Sesong 5 (2005)
(høstsesong)
Sesong 6 (2008)
(vårsesong)
Sesong 7 (2009)
(vårsesong)
Luck in Pawn
Handling
For å sende datteren Annabel til New York for å utvikle sine kunstneriske evner, forsøker den fattig gårdsenken fru Lee å tjene mer penger. Men Annabels manglende evne til å selge mer enn ett maleri, får henne til å vurdere å slutte. Først panter hun en medaljong for å skaffe mer penger, og hun besøker et feriested i nærheten for å motta råd fra en berømt kunstner.
Etter å ha hørt den berømte kunstnerens vurdering om at hun aldri kommer til å lykkes økonomisk som kunstner, planlegger Annabel å reise hjem. Men hun blir overtalt til å flytte inn hos en venn av artistens, den kjedelige multi-millionæren Richard Norton - som har forelsket seg i Annabel. Men en rekke forviklinger oppstår snart.
Dvergfossen kraftverk
Dvergfossen kraftverk er et vannkraftverk i Sarons dal i Kvinesdal kommune i Agder.
Det er et elvekraftverk som utnytter et fall på 59,6 meter i Litleåni.
Dvergfossen Kraft AS eies av Clemens Kraft. Dalane Kraft var utbygger og foreløpig eier.
Arkeologiåret 1793
Arkeologiåret 1793 er en oversikt over blant annet utgravninger, fødte og avdøde personer med tilknytning til arkeologi i 1793.
Fødsler
og verdens første arkeologiprofessor ||align=center|42 ||align=center|1835 ||
Dødsfall
historiker og lingvist ||align=center|67 ||align=center|1726 ||
Referanser
1793 in archaeology
Arlie Schardt
Arlie Alfred Schardt (født 24. april 1895 i Milwaukee, Wisconsin, død 2. mars 1980 i Clearwater, Florida) var en amerikansk friidrettsutøver som deltok i de olympiske leker 1920 i Antwerpen.
Schardt ble olympisk mester i friidrett under OL 1920 i Antwerpen. Han var med på det amerikanske laget som vant 3000 meter lagløp. I finalen, som ble avviklet 22. august, var det fem lag med fem løpere på hvert lag. Det laget som fikk lavest score på de tre raskeste løperne vant konkurransen. Horace Brown var raskest (1), Schardt kom på tredjeplass og Ivan Dresser kom på sjetteplass. Gull: USA 10, sølv Storbritannia 20 og bronse Sverige 24.
Marie-Antoinette Katoto
Marie-Antoinette Oda Katoto (født 1. november 1998) er en fransk fotballspiller som spiller for Paris Saint-Germain og det franske landslaget.
Ankita Das
Ankita Das (født 17. juli 1993 i Siliguri i Vest-Bengal i India) er en indisk bordtennisspiller. Hun representerte landet sitt under Sommer-OL 2012 i London, der hun ble utslått i første runde.
Botne skole
Botne skole er en barneskole på Gullhaug i Holmestrand kommune i Vestfold. Skolen er bygget i 1969. Den fikk ny kunst- og håndverksavdeling i 2003 og ble sist påbygd for 1.-3. trinn i 2012. Den siste påbyggingen skjedde fordi Botne skole og Hillestad skole skulle slå seg sammen. Derfor trengte de større plass, til å ta imot de 130 nye elevene.
Neadekvatnyje ljudi
Handling
Den tretti år gamle mannen Vitaly, som flykter fra irriterende problemer og mentalt ubehag, forlater provins-byen Serpukhov.
Han flytter i stedet til Moskva, i håp om å endelig finne harmoni i livet sitt.
Alain Mabanckou
Alain Mabanckou (født 24. februar 1966 i Pointe-Noire i Republikken Kongo) er en journalist og forfatter som er bosatt i USA.
Efter studenteksamen flyttet Alain Mabanckou til Frankrike for å studere juss. Han vakte oppmerksomhet med romanen Verre Cassé (Knust glass) før han fikk sitt store gjennombrudd med Mémoires de porc-épic. I dag er han professor i franskspråklig litteratur ved University of California, Los Angeles i California. Han ble valgt til årlig professor i kunstnerisk utøvelse ved Collège de France fra 2015-2016.
For Verre Cassé ble Mabanckou tildelt Prix des Cinq Continents de la Francophonie. Denne romanen ble også nominert til den britiske avisen The Independents pris for Best Foreign Fiction.
Takashi Yamamoto
Takashi Yamamoto (født 23. juli 1978) er en japansk svømmer.
Alain Mabanckou
Mémoires de porc-épic ble belønnet med Prix Renaudot.
Takashi Yamamoto
Han representerte Japan under Sommer-OL 2004 i Athen, der han ble utslått i semifinalen på 100 meter butterfly. Han tok senere sølv på den doble distansen og bronse på medleystafetten.
Lofsrud skole
Lofsrud skole er en ungdomsskole på Lofsrud ved Klemetsrud, sørøst i Oslo. Det er klasser fra 8. til 10. trinn. Skolen opptar barn i området Lofsrud/ Klemetsrud.
Skolen har prøvd ut motiverende pedagogikk og organisering under begrepet «Lofsrudmodellen».
Sarpedon
Sarpedon var i henhold til gresk mytologi en sønn av Zevs og Europa. Han var bror av Minos og Rhadamantys.
Egentlig er det nevnt to sønner av Zevs ved navn Sarpedon: den første er Zevs' sønn med Europa, som ble konge i Lykia. Den andre er Zevs' sønn med Laodameia, som også ble konge i Lykia. Den første ble konge etter å ha dratt fra Kreta. Den andre styrte kongeriket Lykia på den samme tid som Trojakrigen pågikk, og nevnes i Homers Iliaden (sang 6, 205) ; blant annet fortelles det der om hans livstruende kamp med Tlepolemos, en av Herakles sønner (sang 5, 629ff.) :"«Svennene bar den gudfødte drott, den sterke Sarpedon, til en ek som var viet til Zevs, og satte ham varsomt ned under treet, og vennen, den kraftige Pelagon, rykket ut av den såredes lår den veldige asketres lanse. Sans og samling forlot ham, og dødståken slørte hans øyne. Dog åndet han omsider igjen, og et vindpust fra norden vakte tillive påny i hans bryst den sluknende livsgnist.»"
Serie A 2020–2021
Serie A 2020–2021 i italiensk toppdivisjon i fotball var det øverste nivået i italiensk fotball sesongen 2020/21. Ligaen startet 19. september 2020 og ble avsluttet 23. mai 2021. vant ligaen.
Watskeburt?!
«Watskeburt?!» er en singel og sang av den nederlandske rappgruppa De Jeugd van Tegenwoordig.
Skapelsen
Bas Bron, som har produsert alle numrene til De Jeugd van Tegenwoordig for Magnetron Music, laget beaten til «Watskeburt?!» på slutten av 2004. Teksten ble skrevet av Vièze Fur og P. Fabergé. Uttrykket «Watskeburt?», som kan oversettes med «Hva skjer 'a?» (egentlig en forkortelse for «Wat is gebeurd?», «Hva har skjedd?»), er lånt fra den nederlandske rapperen Heist Rockah.
Som en rekke andre store, litt spesielle sanger, har også «Watskeburt?!» blitt parodiert. Det er også gitt ut en tysk, frisisk, vestfrisisk, achterhoeksk og brabantsk versjon av plata. Mest kjent i Norge er den med den mishørte teksten «Vaskebur», en tekstet og illustrert YouTube-video versjon av sangen. Denne versjonen ble laget til en underholdningskveld av internatet Bjørkheim på den kristne folkehøyskolen Sagavoll i 05/06.
Hitforløp
Den 16. mai 2005 ble singelen «Watskeburt?!» gitt ut. Sangen slo imidlertid ikke an, men ble plukket opp av et par radio-dj-er. Den 4. juni samme år kom «Watskeburt?!» inn på hitlistene i Nederland. Sangen ble en stor hit og fortrengte et par dager seinere Guus Meeuwis «Geeft Mij Je Nu Angst» fra førsteplassen.
Også i Belgia ble «Watskeburt?!» en hit og ble spilt av flere radiokanaler. Det ble til og med laget en egen jumpstyle-versjon av sangen, kalt «Watskejump». Etter å ha blitt spilt av enkelte dj-er i Storbritannia, bestemte gruppas manager å slippe singelen i Storbritannia og Tyskland. Dette gjorde «Watskeburt?!» til den første nederlandske sangen som er sluppet i Storbritannia uoversatt.
Sporliste
Watskeburt?! (2005 CD Singel, gitt ut i Nederland av Topnotch & Magnetron Music)
Agonum viduum
Agonum viduum er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Utbredelse
Agonum viduum finnes i hele Europa, men er sjeldnere i sør og vest. Den er utbredt østover i Asia. Finnes i Norge.
Utseende
Agonum viduum er 7,7-9,6 mm lang. Kroppen er ensfarget, i metallisk grønnlig eller bronsefarget. Dekkvingenes riller er tydelige særlig bak ved spissen og mer diffuse foran. Rillenes mellomrom er noe opphøyde. Dekkvingene tredje rille-mellomrom (fra midten / sømmen) har tre børstepunkt, små fordypninger med ett stivt oppstående hår. Antennene er mørke, svarte, men de første leddene (rotleddene) er lysere brun-svart. Det fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Brystskjoldet er smalere enn skuldrene (frampartiet av dekkvingene) og har avrundede bakhjørner. Beina er ikke ensfarget, men har mørkere parti. Bakfotens første ledd (tars) er klart lengre enn sporen i spissen av leggen (tibia).
Levevis
Agonum viduum er vanligvis nattaktiv og lever som predator på andre dyr.
Frank Bill
Frank Bill er en forfatter fra USA. To av hans bøker er blitt oversatt til norsk av Knut Ofstad og gitt ut på Aschehoug.
Frank Bill har bodd i Indiana hele sitt liv og begynte å skrive sine første seriøse tekster mens han jobbet på en malingfabrikk i Louisville.
Han ble inspirert til å begynne å skrive etter å ha sett filmen Fight Club basert på Chuck Palahniuks roman ved samme tittel og som han leste etter å ha sett filmen. Han har fortalt at det tok ham fem, seks år å produsere noe han selv mente var bra. Frank Bill er en hardkokt forfatter og debuten Forbrytelser i Southern Indiana inneholder historier om hvor grusomme mennesker kan være mot hverandre, både i ord og handling. Hans stil er preget av stram dialog.
En blå løk
En blå løk er et musikkalbum med Jørn Hoel, utgitt i 2000. Albumet lå syv uker på VG-lista og endte med syvendeplass som beste plassering.
Berta Rodríguez
Berta Antonia Rodríguez Olate (født 24. juni 1971) er en chilensk bordtennisspiller. Hun representerte landet sitt under Sommer-OL 2012 i London, der hun ble utslått i første runde.
Roman Karimov
Roman Leonidovitsj Karimov (Роман Леонидович Каримов; født 1984) er en russisk regissør.
Kommandørkaptein Klincks vei (Horten)
Lengde og beliggenhet
Veien begynner i krysset ved det gamle Administrasjonsbygget, hvor den møter Nedre vei. Mot øst går veien rundt 70 meter og ender i Øvre vei. Strekningen er ikke åpen for ordinær biltrafikk. Mot vest går veien ned til Indre Havn, hvor det er to veistubber, en til Lokalhistorisk senter og en til Marinemuseet og Preus museum. Totalt er denne veistrekningen på rundt 600 meter. Ved veien er det et par parkeringsplasser, beregnet både til Lokalhistorisk senter og museene, samt besøkende til Karljohansvern.
Cáceres (provins)
Cáceres er den nordlige av de to provinsene i den autonome regionen Extremadura i Spania. Provinshovedstaden er byen Cáceres. Andre viktige byer er: Plasencia, Talayuela, Navalmoral de la Mata og Coria. Cáceres grenser mot provinsene Salamanca, Ávila, Toledo og Badajoz, og mot Portugal i vest.
Provinsen hadde nærmere 413 000 innbyggere i 2008, hvorav 21,5 % bodde i hovedstaden. Med et areal på nærmere 20 000 km² er provinsen blant de større i Spania.